**“Җөмлә” темасы буенча татар теле дәресе**

**(I сыйныф)**

**Гөлшат НИГЪМӘТҖАНОВА,**

*Теләче районы Теләче урта мәктәбенең югары квалификация категорияле башлангыч сыйныфлар укытучысы*

**Гөлназ КӘРИМОВА,**

*Казандагы 78 нче лицей югары квалификация категорияле татар теле һәм әдәбияты укытучысы*

**Максат.** Җөмлә турында беренче төшенчә белән таныштыру. Җөмләләрне дөрес язу күнекмәләре формалаштыру. Укучыларның сөйләм телләрен, хәтерләрен, игътибарлылыкларын, фикерләрен дәлиллләргә өйрәнү күнекмәләрен үстерү. Укучыларда тырышлык, мөстәкыйльлек, сәламәт яшәү рәвеше тәрбияләү.

**Универсаль уку гамәлләре формалаштыру:**

**Коммуникатив универсаль уку гамәлләре:** тыңлаучыларга аңлаешлы сөйләм төзү, үзара ярдәм итешү.

**Танып-белү универсаль уку гамәлләре:** модель төзү, текстны тамга-символик телгә күчерү.

**Регулятив универсаль уку гамәлләре:** үз эшчәнлегеңне контрольгә алу, биремне үтәүнең дөреслеген тикшерү.

**Шәхескә кагылышлы нәтиҗәләр:** үз фикереңне әйтә белү, үз мөмкинлекләреңне бәяләү.

**Предметара бәйләнешләр:** Әйләнә-тирә дөнья, физик культура, әдәби уку,

**Ресурслар:**

**- төп:** Дәреслек: И.Х.Мияссарова, Ч.М.Харисова “Татар теле”, 1нче сыйныф, Мәгариф-Вакыт, 2013

**- өстәмә:** Презентация, табышмаклар, ИКТ

**Дәрес барышы**

# I. Оештыру өлеше.

**Укытучы.** Укучылар, безнең бүгенге дәресебез дә гади генә түгел. Без сезнең белән Әминә һәм Әмиргә ияреп китап йортына сәяхәтебезне дәвам итәбез. Урман хуҗаларына ярдәм итәргә сез бүген әзерме? **Слайд №1**

Ә сәяхәт итәргә бүген нәрсә ярдәм итәр икән, табышмакның җавабын тапсагыз, белерсез.

**1 нче бирем**

**Табышмак : Слайд №2**

Уф-пуф итәр,

Сулышы кабыныр.

Уфтанса да алып китәр,

Барыр җиреңә җитәр.

*(Поезд)*

**2 нче бирем.**

**Фонетик күнегү.** *(Хәрәкәтләр белән)*

Поезд бара – дың-дың-дың,

Тәгәрмәчләр – чың –чың-чың,

Поезд тауга менә - пуф-пуф-пуф,

Ничек ардык – уф-уф-уф,

Поезд таудан төшә - дың-дың-дың, чың-чың-чың,

Станциягә җиттек – ш-ш-ш, ш-ш-ш.

**II. Актуальләштерү.**

**1. Матур язу *Шш***  хәрефләрен язу. **Слайд №3, 4, 5**

**2. Рәсемле диктант. Слайд №6, 7, 8**

**[ш]** авазы кергән сүзләрне генә язу.

*Шар, аш, кыш, кояш, чыршы, башлык.*

**Парларда тикшерү.** **Слайд №9**

|  |  |  |  |  |  |
| --- | --- | --- | --- | --- | --- |
| Аа |  | Бб | Вв |  | Дд |
| Ее |  | Жж | Җҗ |  | Ии |
| Йй | Кк |  | Мм | Нн |  |
| Оо |  | Пп | Рр | Сс |  |
| Уу | Үү |  | Хх |  | Цц |
| Чч |  | Щщ | ъ |  | ь |
|  |  | Яя |  |  |  |

3. Шш хәрефенең алфавиттагы урынын билгеләү.

4. ИКТ - Алфавиттагы төшеп калган хәрефләрне урнаштыру. *(урында һәм интерактив тактада)*

5. ИКТ – сүзләрне алфавит тәртибендә тезү. *(төркемнәрдә нетбуклар белән эшләү)*

**III. Яңа материал өстендә эш.**

**1 нче бирем.**  Сүзләрне чагыштыру. Кайсы яктагы сүзләрдә әйтергә теләгән уй тәмамланмаган?

Әни шар Әни шар алды.

Чыршы урманда Чыршы урманда үсә.

– Шуларның кайсы яктагысы җөмлә булыр? Ни өчен? Һәр җөмләдә нәрсә турында әйтелә? Әйдәгез нәтиҗә ясыйк.

**Нәтиҗә ясау: Җөмлә тәмамланган уйны белдерә. Җөмләнең беренче сүзе баш хәрефтән языла. Җөмлә беткәч, нокта куела.**

**2 нче бирем.** *(Дәреслек белән эшләү. 4 нче күнегү.)*

Сул һәм уң яктагы сүзләрне чагыштырып укыгыз. Дәфтәрләргә җөмләләрне күчереп языгыз.

Сыер сөт Сыер сөт бирә.

Аккош суда Аккош суда йөзә.

Песнәк җим Песнәк җим чупли.

**Физкультминутка.**

**3 нче бирем.** 5нче күнегү. *(Телдән эшләү. Нәтиҗә ясау.)*

Укы. Һәр җөмләдәге сүзләр санын билгелә.

*Төн. Аяз. Күктә йолдызлар җемелди. Ай елмая. Көчле җил исә. Салкын.*

**Нәтиҗә: Иң кечкенә җөмлә бер сүздән тора.**

*(Нәтиҗәне хор белән кабатлау, парларда бер-береңә әйтү.)*

**Физкультминутка.**

**Күзләр өчен күнегүләр. “Кар бөртекләре биюе” Слайд №10**

**III. Өйрәнгәннәрне ныгыту күнегүләре.**

**4 нче бирем. “Саф һавада хәрәкәтле уеннар*”(*** *Әңгәмә үткәрү.)*

**“Кар бабай ясау” уены. Слайд №11**

– Укучылар, безгә кунакка куян килгән. Аның сезнең белән кар бабай ясап уйныйсы килә. Ә кар бабайны ясау өчен ул сезгә кыш турында җөмләләр төзергә тәкъдим итә.

**5 нче бирем.**  Бирелгән сүзләрдән интерактив тактада җөмләләр төзү. 1 биремне тактада күмәк эшләү. *(Сүзләр буташтырып бирелә, шул сүзләрне дөрес итеп тезәләр.)*

**IV. Дәресне йомгаклау.**

– Дәрестә нәрсә белдек? Нинди нәтиҗәләр ясадык?

– Схема бунча сөйлә:

беләм

Мин истә калдырдым

булдыра алдым